stanford-oval/wikipedia huggingface dataset:
Zeno Clash

| Zeno Clash |
| --- | --- |

Kehittäjä:  ACE Team
Julkaisija:  Valve Corporation Noviy Disk
Jakelija:  Steam
Pelisarja:  Zeno Clash
Pelimoottori:  Source
Julkaistu:  21. huhtikuuta 2009
Lajityyppi:  yksinpeli
Pelimuoto:  ensimmäisen persoonan ammuntapeli, tappelupeli, beat ’em up
Ikäluokitus:  ESRB: Teini-ikäisille  PEGI 16 
Alusta:  Windows
Jakelumuoto:  Steam-lataus, Direct2Drive
Lisää peliartikkeleitaVideopelien teemasivulla
Infobox OK   : 
Zeno Clash on ACE Teamin kehittämä ja Valve Corporationin julkaisema videopeli, joka käyttää Source-pelimoottoria. Peli on ladattavissa Steam-myynnin kautta.
Mod DB valitsi pelin vuoden 2008 parhaimmaksi tulevaksi indie-peliksi.
Pelin jatko-osa Zeno Clash II julkaistiin vuonna 2013.
Aiheesta muualla

Viralliset kotisivut (englanniksi)
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide
Ääniterapia

Ääniterapia on puheterapeutin toteuttamaa äänen hoitoa ja kuntoutusta, jossa harjoitellaan ääntöhengityksen ja kurkunpään lihasten säätelyä, sekä puhe-ergonomian parantamista, eli tapaa jolla puhetta tuotetaan.
Puheäänenlaatu on vahvasti yhteydessä elämänlaatuun kaikilla puhujilla.
Ääniterapia osana sukupuolenkorjausprosessia

Ääniterapiaan hakeutuvat useat transsukupuoliset henkilöt. Transsukupuolisten hoidon tuloksista on vain niukasti tutkimusta mutta olemassa olevan näytön mukaan etenkin transnaiset hyötyvät usein ääniterapiasta osana sukupuolen korjausprosessiaan. Transmiehille hormonihoidot ovat yleensä riittäviä madaltamaan ääntä identiteettiin sopivaksi, eivätkä he siksi usein koe tarvetta ääniterapialle.
Transsukupuolisten henkilöiden ääniterapiassa korostuu äänen sukupuolen tulkintaan liittyvät kommunikaatiopiirteet, lisäksi transsukupuolisten ääniterapiassa keskitytään äänen suojeluun sekä omaan ääneen liittyvien väärien mielikuvien korjaamiseen.
Michel Brusseaux

Michel Brusseaux (19. maaliskuuta 1913 Oran, Ranskan Algeria – 28. helmikuuta 1986) oli algerialaissyntyinen ranskalainen jalkapalloilija, pelipaikaltaan hyökkääjä.
Brusseaux edusti kahden vuoden esiintymistään Sètessä lukuun ottamatta koko uransa Saint-Étienneä 1939–1947. Sèten kanssa hän voitti Ligue 1:n kaudella 1938–1939. Hän pelasi yhteensä 20 liigaottelua ja teki niissä 8 maalia. Brusseaux debytoi Ranskan A-maajoukkueessa toukokuussa 1938 ja kuului joukkueen kokoonpanoon saman vuoden maailmanmestaruuskilpailuissa.
Max Bloesch

| Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Maa:   Sveitsi> Miesten käsipallo. |
| --- | --- | --- | --- |
|  Pronssia | Berliini 1936 | Käsipallo |  |
Max Bloesch (27. kesäkuuta 1908 Olten – 9. elokuuta 1997 Solothurn) oli sveitsiläinen käsipalloilija ja olympiamitalisti. Hän oli mukana maansa pronssia voittaneessa joukkueessa Berliinin olympialaisissa 1936. Bloesch pelasi turnauksessa yhden ottelun, mutta ei tehnyt siinä maaliakaan.
Mielihyvää

| ”Mielihyvää” Jukka Poika |
| --- | --- | --- |

Singlen tiedot
 Albumilta: Kylmästä lämpimään
 Julkaistu: 19. huhtikuuta 2010
 Formaatti: digitaalinen lataus
 Tyylilaji: reggae
 Kesto: 03.48
 Levy-yhtiö: Suomen Musiikki
Jukka Pojan muut singlet
| ”Pläski” 2008 | ”Mielihyvää” 2010 | ”Ikirouta” 2010 |
"Mielihyvää" on suomalaisartisti Jukka Pojan kappale hänen kolmannelta, Kylmästä lämpimään-studioalbumilta. Sen julkaisi Suomen Musiikki albumin ensimmäisenä singlenä 19. huhtikuuta 2010. "Mielihyvää" ei päässyt radiolistoille, mutta single- ja latauslistoilla se saavutti 10. sijan.
Kappaleet

Digitaalinen lataus
Mielihyvää – 3.48
Listasijoitukset

| Lista | Sijoitus |
| --- | --- |
Singlelista: 10
Latauslista: 10
Radiolista: -
Şevki Koru

Şevki Koru (1. huhtikuuta 1913 – 27. syyskuuta 2003) oli turkkilainen kestävyysjuoksija. Hän kilpaili vuoden 1948 kesäolympialaisissa Lontoossa ja jäi miesten maratonissa 20. sijalle ajalla 2:51:07.0. Hänen henkilökohtainen ennätysaikansa maratonissa on 2:37:50 (1947).
Max Bolkart

Max Bolkart
Max Bolkart (s. 29. heinäkuuta 1932 Oberstdorf, Saksa) on saksalainen mäkihyppääjä.
Bolkart voitti Keski-Euroopan mäkiviikon vuonna 1960, tuolloin hän voitti mäkiviikon kolme ensimmäistä osakilpailua ja sijoittui Bischofshofenissa viidenneksi.
Bolkart sijoittui neljänneksi suurmäessä vuoden 1956 Cortina d’Ampezzon talviolympialaisissa. Neljä vuotta myöhemmin Squaw Valleyn olympialaisissa hän oli suurmäen kuudes.
Metsäjärvi (Köyliö)

| Metsäjärvi |
| --- | --- |
Valtiot:  Suomi 
Paikkakunta:  Köyliö ja Säkylä 
Koordinaatit:  61°04′36″N, 22°27′00″E
Vesistöalue ja valuma-alueen tietoja
Laskujoki:  metsäoja 
Järvinumero:  34.055.1.001 
Mittaustietoja
Pinnankorkeus:  80,2 m 
Rantaviiva:  1,047 km 
Pinta-ala:  6,202 ha  
 fiMetsäjärvi 
Metsäjärvi sijaitsee Säkylän Köyliössä Kankaanpään kylän itäpuolella Satakunnassa ja se kuuluu Eurajoen vesistöön. Metsälampi kuuluu Säkylänharjuun, jonka vuoksi se saattaa olla suppa.
Maantiede

Metsäjärvi on 400 metriä pitkä ja 200 metriä leveä. Lähes soikion muotoisen järven pinta-ala on 6,2 hehtaaria. Järven rannat on ojitettu sekä ala- että ylärinteeseen. Alarinteen ojat on koottu suoalueen alareunassa poikittaisella ojalla, joka laskee yksittäistä ojaa myöten alemmaksi rinnettä ja joka päätyy lopulta pieneen lampeen. Tästä lammesta vesi ei jatka enää eteenpäin uomaa myöten, vaan se imeytyy hiekkaharjun maa-ainekseen. Järvellä on rantaviivaa kilometrin verran. Ranta päättyy suohon lukuun ottamatta koilliskulmaa, missä järveä reunustaa mäntyinen kangasmaasto. Tähän kohtaan on rakennettu laavu. Hieman kauempana on kaksi rakennusta lisää. Metsäjärvestä 100 metriä lounaaseen sijaitsee toinen kartassa nimetön lampi, jonka vedenpinta on 81,6 metriä merenpinnan yläpuolella.
Østsinnin kirkko

| Østsinnin kirkko Østsinni kirke |
| --- | --- |

Sijainti:  Nordre Land, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1877
Suunnittelija:  Jacob Wilhelm Nordan
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Østsinnin kirkko (norj. Østsinni kirke) on Nordre Landin kunnassa Innlandetin läänissä Norjassa sijaitseva puinen pitkäkirkko vuodelta 1877.
Aiheesta muualla

Kuvia tai muita tiedostoja aiheesta Østsinnin kirkko Wikimedia Commonsissa
Zordon

| Zordon |
| --- | --- |
Näyttelijä(t):  David Fielding (ääni) Robert L. Manahan (ääni)
Ensi- esiintyminen:  Day of the Dumpster (Mighty Morphin Power Rangers)
Viimeinen esiintyminen:  Countdown to Destruction, Osa 2 (Power Rangers in Space)
Henkilötiedot
Status:  Kuollut
Kotipaikka:  Eltar-planeetta
Suhteet
Infobox OKNimi-testi OK: 
Zordon on kuvitteellinen hahmo Power Rangers -universumissa. Hän oli voimakas velho, joka toimi rangereiden mentorina televisiosarjassa Mighty Morphin Power Rangers ja useissa sen jälkeisissä Power Rangers -sarjoissa. Mighty Morphin Power Rangersin ensimmäisellä tuotantokaudella häntä näytteli ja äänenä toimi David Fielding. Toisesta tuotantokaudesta lähtien ääninäyttelijänä toimi Robert L. Manahan.
Vaikka Power Ranger -ryhmiä on sanottu olleen jo ennen Zordoniakin pidetään häntä siitä huolimatta ensimmäisten modernien Power Rangereiden perustajana. Häntä pidetään myös useiden yhä Power Rangers -universumissa käytettävien termien kehittäjänä. Yksi huomionarvoisimmista termeistä on sana zord, jolla tarkoitetaan sarjoissa käytettyjä useiden rakennusten kokoisia mekaanisia tai biomekaanisia robottikoneita. Toinen mainitsemisen arvoinen sana on Megazord, jolla tarkoitetaan suuria ja usein ihmismäisiä mechoja, jotka syntyvät zordien yhdistyessä.
Yli 10 000 vuotta sitten Zordon taisteli pahaa avaruusnoita Rita Repulsaa vastaan. Hän ja hänen uskollinen robottiapulaisensa Alpha 5 olivat löytäneet tuolloin myös rasian, joka sisälsi Rangereiden myöhemmin käyttämät viisi alkuperäistä voimakolikkoa ja kartan temppeliin, jossa asui kolikoiden luoja Ninjor.
Hahmon tarina > Ennen Mighty Morphin Power Rangersia

Zordonin ja pahan avaruusnoita Rita Repulsan välillä käydyn taistelun aikana Rita oli vanginnut Zordonin ulottuvuuksien väliseen aikavääristymään. Vaikka viisi urheaa soturia sai lukittua Ritan ja hänen kätyrinsä avaruussäiliöön, Zordon jäi yhä vangiksi ulottuvuuksien väliseen aikavääristymään. Sen takia Zordon oli käytännössä vain kelluva pää energiaputkessa, jolla oli apunaan uskollinen robottiapulainen Alpha 5. Taisteluiden päätyttyä Zordon oli valinnut uudeksi tukikohdakseen Maan ja rakentanut komentokeskuksensa Kalifornian aavikolle. Zordon oli tehnyt hyvän valinnan, sillä Ritan avaruussäiliö laskeutui lopulta Kuuhun, josta hän aloitti myöhemmin hyökkäyksensä maailmaa vastaan.
Kerran Kimberly Hart joutui 1990-luvun puolivälistä vahingossa ajassa taaksepäin vuoteen 1880. Hän ei joutunut sinne kuitenkaan yksin, sillä Goldar ja kaktusta muistuttanut hirviö seurasivat häntä ja aikoivat tuhota Maan menneisyydessä. Kimberly telesiirtyi komentokeskukseen pyytämään apua Zordonilta. Zordon antoi hänelle lainaan neljä muuta voimakolikkoa hirviön päihittämistä varten.
Zordonin oikea olomuoto nähtiin Mighty Morphin Power Rangersin ensimmäisellä tuotantokaudella. Kun Baboo oli muuttanut Kimberly Hartin ja Billy Cranstonin rohtonsa avulla kovanaamoiksi, Zordon kertoi rangereille miten hän oli vuosituhansia sitten taistellut savisotureita vastaan saadakseen erään harvinaisen kasvin itselleen. Sama kasvi oli ainoa menetelmä palauttaa Billy ja Kimberly normaaleiksi. Myöhemmin Alpha löysikin kasvin, mutta myös hän joutui taistelemaan savisotureita vastaan. Nähtiin, että Zordon oli ennen aikavääristymään joutumistaan pukeutunut valkoisiin vaatteisiin ja hän oli pitänyt päässään taivaansinistä turbaania.
Hahmon tarina > Mighty Morphin Power Rangers

Kun Zordon eräänä päivänä havaitsi Rita Repulsan karanneen, hän etsi yhdessä Alphan kanssa viisi oikeaa asennetta omannutta teini-ikäistä puolustamaan maailmaa. Hän värväsi Jason Lee Scottin, Zack Taylorin, Billy Cranstonin, Trini Kwanin ja Kimberly Hartin Power Rangereiksi. Zordon toimi itse heidän mentorina ja neuvonantajana. Hän antoi heidän käyttöönsä myös zordit, varusteita ja jakoi tarvittaessa aina hyödyllistä tietoa. Pahan vihreän rangerin ilmestymisen jälkeen huomattiin, miten tärkeä Zordon oli ryhmälle. Rita päätti käyttää hallussaan ollutta lohikäärmevoimakolikkoa, joten hän aivopesi Tommy Oliverin pahaksi vihreäksi rangerikseen. Tommyn ensimmäisenä tehtävä olikin katkaista rangereiden yhteys Zordoniin. Zordonin poissa ollessa rangerit ja Alpha olivat selkeästi vaikeuksissa. Kun Alpha lopulta sai palautettua yhteyden, tilanne alkoi kääntyä rangereiden eduksi ja lopulta myös Tommy vapautui Ritan lumouksesta.
Zordon tuntui usein tietävän asioiden todellisen luonteen, vaikka hän olikin vankina aikavääristymässä. Hän muun muassa tiesi heti alusta lähtien, että Tommy oli vihreä ranger. Myöhemmin hän pystyi pitämään Tommyn vihreän rangerin voimia pitempään käytössä lataamalla ajoittain Tommyn lohikäärmekolikkoa omilla voimillaan. Zordon valitsi Tommyn myös uudeksi Valkoiseksi Rangeriksi sen jälkeen, kun Tommy oli menettänyt lopullisesti Vihreän Rangerin voimansa. Zordon tiesi lähes aina kaikesta kaiken. Hän välitti jokaisesta rangerista myös yksilönä neuvoen ja rohkaisten heitä niin taisteluissa kuin heidän arkielämissäänkin.
Mighty Morphin Power Rangers -sarjan aikana Zordon koki rangereiden kanssa paljon. Hän auttoi heitä siirtymään Dinozordeista voimakkaampiin Thunderzordeihin, kun uusi vihollinen Lord Zedd saapui Kuuhun; hän näki myös rangereiden voimien siirtämisen uusille rangereille Rocky DeSantosille, Adam Parkille, Aisha Campbellille ja Katherine Hillardille ja ninjavoimien ja zordien hankkimisen. Hän ja rangerit eivät kuitenkaan pystyneet estämään pahaa Master Vileä siirtämästä Orb of Doomin avulla Maapalloa ajassa taaksepäin.
Hahmon tarina > Mighty Morphin Alien Rangers

Maapallon siirryttyä ajassa taaksepäin Power Rangereista oli muuttunut jälleen lapsia, joten he eivät voineet enää käyttää voimiaan. Maa tarvitsi kuitenkin yhä suojelua, joten Zordon pyysi apua Aquitar-planeetan Power Rangereilta. Nämä rangerit olivat avaruusolioita, jotka elivät planeetallaan vedenalaisessa ympäristössä. Sen vuoksi Maan ympäristö ei soveltunut heille hyvin, mutta he päättivät siitä huolimatta tulla apuun. Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta ennen kuin Goldar ja Rito Revolto varastivat sen. Sen jälkeen Rita ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.
Zordon mietti keinoa, jolla Maapallon voisi palauttaa oikeaan aikaan. Hän keksi ratkaisuksi Zeokristallin, jonka rangerit olivat kuitenkin aiemmin hajottaneet viideksi pienemmäksi kristalliksi ja lähettäneet syntyneet palaset eri aikakausille eri puolille maailmaa. Zordon lähetti nuoret rangerinsa portaalin läpi etsimään näitä palasia. Rangerit onnistuivat tehtävässään ja Maapallo saatiin Zeokristallin avulla palautettua oikeaan aikaan. Sen jälkeen Aquitarin Rangerit palasivat omalle planeetalleen. Sillä välin Goldar ja Rito Revolto kuitenkin varastivat Zeokristallin rangereiden komentokeskuksesta ja hetkeä myöhemmin heidän virittämä pommi räjäytti komentokeskuksen palasiksi. Komentokeskuksen tuhoutuessa Zordon käski Alphaa siirtämään rangerit turvaan ja hetken ajan näytti siltä, että Zordon ja Alpha tuhoutuivat räjähdyksessä.
Hahmon tarina > Power Rangers Zeo

Televisiosarjan Power Rangers Zeo alussa rangerit ja uutena jäsenenä mukaan liittynyt Tanya Sloan löysivät komentokeskuksen raunioista Goldarin ja Riton pudottaman Zeokristallin. Rangerit löysivät myös uuden tukikohtansa, jossa Zordon ja Alpha 5 jo odottivatkin heitä. Zordon kertoi rangereille, että uusi roboteista koostunut vihollisryhmittymä Machine Empire oli saapunut aurinkokuntaan ja aikoi valloittaa Maan. Hän esitteli rangereille myös heidän uudet zeovoimansa, jotka ottivat voimansa Zeokristallista. Zordon jatkoi rangereiden mentorina ja ajan kuluessa hän paljasti yhdessä Alphan ja Billyn kanssa rangereiden käyttöön uusia zordeja ja aseita, joilla he puolustivat Maata.
Hahmon tarina > Power Rangers turbovaihteella

Elokuvassa Power Rangers turbovaihteella Zordon ymmärsi rangereiden tarvitsevan käyttöönsä zeovoimia tehokkaammat voimat, kun ilkeä avaruusmerirosvo Divatox oli saapunut voimakkaan Lerigot nimisen velhon perässä Maahan. Niinpä Zordon antoi rangereille käyttöön uudet turbovoimat ja auttoi heitä myös tehokkaiden Turbozordien luomisessa. Sen lisäksi Zordon valitsi Justin Stewartin korvaamaan Rockyn sinisenä rangerina, sillä Rocky oli loukannut selkänsä harjoitellessaan kamppailulajiturnausta varten. Justin oli saanut sattuman kautta selville Power Rangereiden henkilöllisyydet, kun Zordon oli pyytänyt heitä siirtymään voimakammioon.
Michel Carré

| Michel Carré |
| --- | --- |
 Michel Carré
Henkilötiedot
Syntynyt: 1819
Kuollut: 1872 (52–53 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Pääteokset:  Faust-libretto
Aiheesta muualla
Löydä lisää kirjailijoitaKirjallisuuden teemasivulta
Michel Carré (1819−1872) oli ranskalainen näytelmäkirjailija. Hän julkaisi komedian Scaramouche et Pascariel ja fantasian Faust et Marguerite ja ryhtyi sitten yhteistyöhön muiden kirjailijoiden, varsinkin Jules Barbierin kanssa, ja näin syntyi joukko näytelmiä, vaudevilleja ja oopperalibrettoja. Tunnetuin libretoista on hänen yhdessä Barbierin kanssa kirjoittamansa Faust-libretto, johon Charles Gounod on säveltänyt musiikin.
Carrén poika oli muun muassa elokuvaohjaajana työskennellyt Michel Carré, ja hänen veljenpoikansa oli teatteriohjaaja, näyttelijä ja libretisti Albert Carré (s. 1852), Pariisin Opéra-Comiquen johtaja.
Aiheesta muualla

Kuvia tai muita tiedostoja aiheesta Michel Carré Wikimedia Commonsissa
Windows XP

| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 71.76% | 71.76% |
| Windows 7 | Windows 7 |    | 13.06% | 13.06% |
| Windows 11 | Windows 11 |    | 10.07% | 10.07% |
| Windows 8.1 | Windows 8.1 |    | 3.07% | 3.07% |
| Windows 8 | Windows 8 |    | 1.38% | 1.38% |
| Windows XP | Windows XP |    | 0.40% | 0.40% |
| Muut | Muut |    | 0.26% | 0.26% |
Windows-versioiden markkinaosuudet työpöytätietokoneissa 9. toukokuuta 2022 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 52,42 % | 52,42 % |
| Windows 7 | Windows 7 |    | 35,65 % | 35,65 % |
| Windows 8.1 | Windows 8.1 |    | 6,96 % | 6,96 % |
| Windows XP | Windows XP |    | 2,35 % | 2,35 % |
| Windows 8 | Windows 8 |    | 1,94 % | 1,94 % |
| Windows Vista | Windows Vista |    | 0,62 % | 0,62 % |
Windows-versioiden markkinaosuudet työpöytätietokoneissa joulukuussa 2018 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
Windows XP on Microsoftin Windows-perheeseen kuuluva käyttöjärjestelmä henkilökohtaisiin koti- ja yritystietokoneisiin, kannettaviin tietokoneisiin sekä multimediatietokoneisiinselvennä. Se julkaistiin 25. lokakuuta 2001.
Windows XP, joka tunnettiin ennen julkaisuaan koodinimellä Whistler, oli jatkoa Windows NT -käyttöjärjestelmälle. Se toimi Windows Me- ja Windows 2000 -käyttöjärjestelmien seuraajana ja yhdisti samalla nämä kaksi keskenään täysin erilaista Windows-tuoteperhettä. XP on samalla Microsoftin ensimmäinen kotitietokoneisiin suunnattu käyttöjärjestelmä, jonka perusta on NT-pohjainen.
Nimitys XP tulee englannin kielen sanasta experience (suom. elämys, kokemus).
Kehityshistoria

Ensimmäiset ja samalla tavallisimmat Windows XP -myyntipaketit, Home Edition ja Professional, julkaistiin 25. lokakuuta 2001. Niitä on seurannut muiden myyntipakettien julkaisut sekä päivitys- ja huoltopaketit, joista Service Pack 1 julkaistiin vuonna 2002, Service Pack 2 vuonna 2004 ja Service Pack 3 vuonna 2008. Windows XP:llä oli noin 400 miljoonaa käyttäjää vuonna 2006 tutkimusyhtiö ICD:n mukaan, mikä teki siitä maailman tuolloin käytetyimmän Windows-jakelun.
Windows XP esitteli myös merkittävästi uudistetun käyttöliittymän, joka sai osakseen sekä kehuja että arvostelua. Uudistettuja ohjelmiston hallintatekniikoita tuotiin käyttäjille siinä tarkoituksessa, että edeltäviä Windows-käyttöjärjestelmiä vaivannut "DLL-helvetti" -ongelma vältettäisiin.
XP:ssä ja Windows Server 2003:ssa ei ole mukana Windows 2000:n komponentteja kuten POSIX- ja OS/2-tukea.
XP on ensimmäinen Windows, jonka mukana tulee tuoteaktivointitoiminto. Sen tarkoituksena on taistella XP:n laitonta kopiointia vastaan varmistamalla asennuksen yhteydessä XP:n tuotetunnus. Myös tiukemmin käyttöjärjestelmään ja sen käyttöliittymään sisällytetyt Internet Explorer ja Windows Media Player ovat saaneet osansa kritiikistä. Windows XP:tä on erityisesti kritisoitu myös sen heikosta tietoturvasta ja heikkoudesta erilaisia haittaohjelmia, viruksia ja puskurin ylivuotovirheitä vastaan.
Windows XP:n seuraaja, Windows Vista, julkaistiin yrityskäyttäjille 30. marraskuuta 2006 ja muille käyttäjäryhmille tammikuussa 2007.
Päivitys- ja huoltopaketit > Service Pack 1

SP1 toi muutamia merkittäviä uudistuksia, kuten USB 2.0 -tuen, Set Program Access and Defaults -ohjelman, LBA-48-päivityksen, joka salli XP:n käyttää isoja, yli 137 gigatavun suuruisia kiintolevyjä, sekä natiivin Serial ATA -tuen.
Päivitys- ja huoltopaketit > Service Pack 2

SP2 toi vanhojen päivitysten lisäksi uudistuksena parannettua tietoturvaa Windowsiin. Se laajensi sisäänrakennetun palomuurin ominaisuuksia sekä lisäsi tuen uusimpien suorittimien sisältämälle NX-bitille, jolla pyritään estämään mahdollisten puskuriylivuotojen aiheuttamat vahingot järjestelmälle. Verkkoyhteyksissä tarvittavaa TCP/IP-pinoa rajoitettiin päivityksen yhteydessä sallimaan vain tietty määrä ulospäin suuntautuvia yhteyksiä sekunnissa. Tällä pyritään estämään haittaohjelmien saastuttaman koneen aiheuttamaa häiriötä muulle verkolle.
Päivitys- ja huoltopaketit > Service Pack 3

Service Pack 3 julkaistiin 21. huhtikuuta 2008 ja julkiseen jakeluun se tuli 6. toukokuuta 2008 Windows Updaten ja Download Centerin kautta.
SP3 sisältää tähänastisten päivityksien lisäksi aikaisemmin julkaisemattomia järjestelmää ja suorituskykyä parantavia ominaisuuksia.
Joidenkin testaajien mukaan SP3 nopeuttaisi konetta jopa 10%.
Elinkaari

Windows XP:n tuki päättyi 8. huhtikuuta 2014. Samalla loppui myös Internet Explorer 8:n XP-version sekä MS Office 2003:n tuki. Tuen loppuminen tarkoittaa sitä, ettei ohjelmistoihin julkaista enää edes haavoittuvuuksia korjaavia päivityksiä.
Toukokuussa 2017 Microsoft julkaisi poikkeuksellisesti Windows XP:lle tietoturvapäivityksen WannaCry-kiristyshaittaohjelman vuoksi.
StatCounter-sivuston maaliskuun 2024 tietojen mukaan Windows XP löytyi vuosikymmen tuen päättymisen jälkeen edelleen noin puolesta prosentista tietokoneita. Windows XP -laitteeseen voi tarttua internetiin yhdistettynä tietokoneviruksia vain minuuteissa, mikäli sillä ei ole minkäänlaista palomuuria.
Laitteistovaatimukset

Laitteistovaatimukset käyttöjärjestelmille Windows XP Home Edition ja Windows XP Professional.
|  | Minimi | Suositeltu |
| --- | --- | --- |
| Suoritin | 233 MHz | 300 MHz tai parempi |
| Muisti | 64 MB RAM | 128 MB RAM tai enemmän |
Näytönohjain ja näyttö: SVGA (800 x 600) tai parempi
Kiintolevytila: 1,5 Gt tai enemmän  a
Levyasemat: CD-ROM
Syöttölaitteet: näppäimistö ja hiiri
Äänilaitteet: äänikortti ja kaiuttimet tai kuulokkeet
a
Käyttöjärjestelmän vaatiman tilan lisäksi:
Service Pack 1 sekä 1a vaativat kiintolevytilaa 661 MB
Service Pack 2 vaatii kiintolevytilaa 1.8 Gt
Service Pack 3 vaatii kiintolevytilaa 900 MB
Kritiikkiä

Windows XP on kerännyt paljon kritiikkiä ja herättänyt keskustelua mm. seuraavista aiheista:
Tietoturvaongelmat
Käyttöliittymä ja suorituskyky
Tuoteaktivointi
Kopiointirajoitukset
Windows Genuine Advantage
Ongelmat Service Pack -päivityksien asennuksessa
Aiheesta muualla

Wikimedia Commonsissa on kuvia tai muita tiedostoja aiheesta .
Microsoft Windows XP -käyttöjärjestelmän suomenkielinen sivusto (arkistoitu)
Havainnollinen kaaviokuva Windowsin kehityskaaresta (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Windows Me, Windows 2000 | Windows-versiot | Seuraaja: Windows Vista |
Käyttöjärjestelmään sisältyvällä perinteisellä teemalla XP muistuttaa huomattavasti aikaisempien Windows-versioiden ulkoasua.
Çanakkalen maakunta

Çanakkalen maakunta
Çanakkale on yksi Turkin 81 maakunnasta. Çanakkalen maakunta sijaitsee maan luoteisosassa Dardanellien ympäristössä sijaiten sekä Euroopassa että Aasiassa.
Vuoden 2015 lopussa arvioitu väkiluku oli 513 341.
Piirikunnat

Çanakkalen maakunta on jaettu 12 piirikuntaan (hallinnollinen piirikunta on lihavoitu):
Ayvacik
Bayramiç
Biga
Bozcaada
Çan
Çanakkale
Eceabat
Ezine
Gelibolu
Gökçeada
Lapseki
Yenice